**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 08.04.2023, ora 08.00 – 09.04.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 09.04.2023, ora 07.00**

**RÂURI**

Debitele au fost în general în scădere, exceptând cursul superior al Prutului, cursurile inferioare ale Sucevei şi Trotușului şi afluenții Prutului unde au fost în creștere datorită cedării apei din startul de zăpadă şi propagării și cursurile inferioare ale Someșului, Crasnei, Barcăului, Crișului Repede, Crișului Negru și Mureșului unde au fost în creștere doar prin propagare.

Pe râurile din bazinele hidrografice: Vișeu, Iza, Suceava, Bârlad, bazinul superior al Oltului și pe râurile din Dobrogea debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-100%, mai mari pe râurile din bazinele hidrografice: Crasna, Barcău, Crișul Negru, Crișul Alb, Mureș, Bega, Timiş, Bârzava, Caraş, Nera, Cerna, Vedea, Olteț, bazinul mijlociu al Oltului, bazinul mijlociu și inferior al Someșului, râul Jiu și mai mici (sub 30%) pe râurile din bazinele hidrografice: Tazlău, Rm. Sărat, Bârlad și pe unii afluenți ai Bistriței și Prutului.

Se situează peste:

- **COTELE DE ATENŢIE** râurile la stațiile hidrometrice: Timiș– Grăniceri (600+28)-jud. TM, Bârzava – Partoş (50+68)-jud.TM şi Crasna – Domăneşti (400+60)- jud.SM.

Debitele vor fi în general în scădere, exceptând râurile din bazinele Bârladului și Prutului unde vor fi în creștere ca urmare a cedării apei din stratul de zăpadă și propagării.

Pe cursul Siretului și pe afluenții săi de dreapta cât și pe râurile din Dobrogea debitele vor fi relativ staționare.

Ca urmare a propagării viiturilor formate anterior se vor menține peste **COTELE DE ATENȚIE** cursurile inferioare ale Timișului, Bârzavei şi Crasnei.

**DUNĂRE**

Debitul la intrarea în țară (secțiunea Baziaș) în intervalul 08 – 09.04.2023 a fost în creștere, având valoarea de 7700 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în creștere la Gruia și pe sectorul Tr. Măgurele – Tulcea și în scădere pe sectorul Calafat – Corabia.

Debitul la intrarea în țară (secțiunea Baziaș) va fi în scădere (7600 m3/s).

În aval de Porțile de Fier debitele vor fi staționare pe sectorul Gruia – Calafat, în scădere pe sectorul Bechet - Corabia şi in creştere pe sectorul Turnu Măgurele – Tulcea.

**2.** **Situația meteorologică în intervalul 08.04.2023, ora 08.00 – 09.04.2023, ora 06.00**

**ÎN ŢARĂ**

Deși valorile termice diurne au fost mai ridicate decât în intervalul precedent în aproape toată țara, vremea s-a menținut mai rece decât în mod obișnuit pentru pentru prima decadă a lunii aprilie, chiar deosebit de rece în vest și sud-vest, excepție făcând extremitatea sud-estică, unde temperaturile au fost mai apropiate de cele normale. Cerul a fost temporar noros, dar numai izolat au fost ploi neînsemnate cantitativ în vestul, nord-vestul și sudul țării, iar la munte, cu precădere în vestul Carpaților Meridionali, pe spații mici au fost precipitații slabe, predominant ninsori. Vântul a suflat slab și moderat, cu unele intensificări în zona montană înaltă, unde zăpada a fost spulberată. Este strat de zăpadă la munte, unde aseară la ora 21 măsura *-în platformele stațiilor meteorologice-* până la 266 cm în Munții Făgăraș și până la 203 cm în Masivul Călimani, iar în zonele joase a continuat să fie în diminuare și era prezent local în nordul și centrul Moldovei (până la 27 cm) și pe suprafețe restrânse în Transilvania (până la 4 cm). Temperaturile maxime s-au încadrat între 4 grade la Dumbrăvița de Codru și Joseni și 16 grade la Gorgova, iar la ora 06 se înregistrau valori termice între -2 grade la Joseni, Miercurea Ciuc, Întorsura Buzăului și Sfântu Gheorghe și 8 grade la Sulina. S-a semnalat ceață pe alocuri în nordul Moldovei și cu totul izolat în Transilvania.

*Observație: de ieri dimineață de la ora 06 au fost în vigoare 4 atenționări cod galben pentru fenomene meteorologice periculoase imediate, 2 emise de către SRPV Bacău și 2 de către SRPV Sibiu.*

**LA BUCUREŞTI**

Deși în creștere ușoară față de intervalul anterior, valorile termice diurne s-au situat în continuare sub cele normale în prima decadă a lunii aprilie. Cerul a fost temporar noros, în primele ore în unele cartiere trecător a plouat slab, iar vântul a suflat în general slab. Temperatura maximă a fost de 12 grade la Afumați, 13 grade la stația meteo Băneasa și 14 grade la Filaret (valori cu aproximativ 5 grade mai scăzute decât media climatologică a datei); la ora 06 se înregistrau 5 grade la Afumați și Băneasa și 7 grade la Filaret.

**3. Prognoza meteorologică în intervalul 09.04.2023, ora 08.00–10.04.2023, ora 08.00**

**ÎN ŢARĂ**

Deși încălzirea vremii va continua, valorile termice se vor menține în cea mai mare parte a țării mai coborâte decât cele specifice perioadei. Cerul va fi temporar noros și local va ploua slab, pe parcursul zilei în Banat, Oltenia și dealurile Munteniei, iar noaptea îndeosebi în nordul Moldovei și în Maramureș. În celelalte regiuni ploile se vor semnala izolat, iar la munte vor fi precipitații mixte. Vântul va sufla slab și moderat. Temperaturile maxime se vor încadra între 7 și 17 grade, cu cele mai ridicate valori în Muntenia, iar cele minime vor fi cuprinse între -3 și 7 grade. Dimineața și noaptea, izolat se va semnala ceață, iar spre sfârșitul intervalului îndeosebi în depresiunile intramontane se va produce brumă.

**LA BUCUREŞTI**

Vremea va continua să se încălzească ușor, astfel că temperatura maximă va fi de 15...17 grade, iar cea minimă de 3...5 grade. Cerul va fi temporar noros, iar probabilitatea de ploaie va fi redusă. Vântul va sufla slab și moderat.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE